Diari Oficial de la Generalitat Valenciana


Sumari del DOGV 5446, del 08-02-2007 (2007/1580)

RESOLUCIÓ de 6 de febrer de 2007, de la Conselleria d'Agricultura, Pesca i Alimentació, per la qual es convoquen per a l'exercici 2007 i es publiquen les línies de subvencions i l'import global màxim que financen les ajudes per a la revaloració, promoció i millora en el marc de la qualitat agroalimentària regulades per mitjà de l'Orde de 25 de gener de 2007.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5446

Data del DOGV
:   08-02-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/1580


Data del document
:   06-02-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * promoció comercial
    * indústria agroalimentària
    * denominació d'origen
    * ajuda pública
    * suport econòmic
    * institució pública
    * ajuda a l'agricultura
    * qualitat del producte
    * empresa privada
    * agrupació de productors agraris
    * marca comercial

En l'Orde de 25 de gener de 2007, de la Conselleria d'Agricultura, Pesca i Alimentació, per la qual es regulen les ajudes per a la revaloració, promoció i millora en el marc de la qualitat agroalimentària, s'establixen les bases per les quals es regulen les esmentades ajudes per al període 2007-2012 (DOCV núm. 5444).  
Per tot això, resolc,  
Primer  
El termini de presentació de les sol·licituds d'ajudes per a la revaloració, promoció i millora de la qualitat agroalimentària en l'exercici 2007, concedides d'acord amb les bases establides en l'Orde de 25 de gener de 2007, comença el 7 de febrer de 2007 i finalitza el 31 de març de 2007.  
Segon  
Estes ajudes seran finançades a càrrec del programa 714.60 i les línies següents:  
Línia T1690000, "Promoció agroalimentària: Sabor Mediterrani", dotada amb 2.338.000 euros, finançada amb fons propis de la Generalitat Valenciana.  
Línia T6124000, "Millorar la comercialització de productes de la Comunitat Valenciana", dotada amb 3.292.878,34 euros, finançada en la seua totalitat amb fons propis de la Generalitat Valenciana.  
Tercer  
L'import global màxim per a l'exercici 2007 destinat a les ajudes esmentades és de 5.630.878,34 euros.  
Quart  
Les sol·licituds les resoldrà el director general de Pesca i Alimentació per delegació del conseller d'Agricultura, Pesca i Alimentació.  
Quint  
Contra esta resolució, que posa fi a la via administrativa, es podrà interposar amb caràcter potestatiu un recurs de reposició davant del conseller d'Agricultura, Pesca i Alimentació, en el termini d'un mes a partir de la data de publicació en el DOCV, o interposar-se directament un recurs contenciós administratiu davant de la Sala Contenciosa Administrativa de València, en el termini de dos mesos.   
València, 6 de febrer de 2007.- El conseller d'Agricultura, Pesca i Alimentació: Juan G. Cotino Ferrer.